**Ministru kabineta noteikumu projekta**

**„Grozījumi Ministru kabineta 2003.gada 26.augusta noteikumos Nr.473 „Kārtība, kādā kultūras pieminekļi iekļaujami valsts aizsargājamo**

**kultūras pieminekļu sarakstā un izslēdzami no valsts aizsargājamo**

**kultūras pieminekļu saraksta”” sākotnējās ietekmes**

**novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekts „Grozījumi Ministru kabineta 2003.gada 26.augusta noteikumos Nr.473 „Kārtība, kādā kultūras pieminekļi iekļaujami valsts aizsargājamo kultūras pieminekļu sarakstā un izslēdzami no valsts aizsargājamo kultūras pieminekļu saraksta”” (turpmāk – Projekts) sagatavots, lai nodrošinātu Ministru kabineta 2003.gada 26.augusta noteikumu Nr.473 „Kārtība, kādā kultūras pieminekļi iekļaujami valsts aizsargājamo kultūras pieminekļu sarakstā un izslēdzami no valsts aizsargājamo kultūras pieminekļu saraksta” (turpmāk – MK noteikumi Nr.473) regulējuma atbilstu likuma „Par kultūras pieminekļu aizsardzību” (turpmāk – Likums) 14.pantā noteiktajam regulējumam par kultūras pieminekļu iedalījumu valsts, reģiona un vietējās nozīmes kultūras pieminekļos. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Projekts sagatavots, pamatojoties uz 2018.gada 17.maija likumu ,,Grozījumi likumā ,,Par kultūras pieminekļu aizsardzību””, kas stājās spēkā 2018.gada 13.jūnijā, lai veiktu atbilstošus grozījumus MK noteikumos Nr.473 un papildinātu ar regulējumu par reģiona nozīmes kultūras pieminekļu iekļaušanu valsts aizsargājamo kultūras pieminekļu sarakstā, kā arī precizētu Nacionālās kultūras mantojuma pārvaldes (turpmāk – Pārvalde) nosaukumu visā MK noteikumu Nr.473 tekstā. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ar 2018.gada 17.maija likumu ,,Grozījumi likumā ,,Par kultūras pieminekļu aizsardzību”” Likuma 14.pants „Valsts aizsargājamie kultūras pieminekļi” ir izteikts jaunā redakcijā, tostarp papildinot valsts aizsargājamo kultūras pieminekļu iedalījumu un Likuma 14.panta pirmajā daļā nosakot, ka kultūras pieminekļus atbilstoši to vēsturiskajai, zinātniskajai, mākslinieciskajai vai citādai kultūras vērtībai iedala valsts, reģiona un vietējās nozīmes kultūras pieminekļos un Ministru kabineta noteiktajā kārtībā iekļauj kā valsts, reģiona vai vietējās nozīmes kultūras pieminekļus valsts aizsargājamo kultūras pieminekļu sarakstā. Likuma 14.panta piektajā daļā noteikts, ka valsts aizsargājamo kultūras pieminekļu sarakstā kā reģiona nozīmes kultūras pieminekli var iekļaut objektus ar noteiktam Latvijas reģionam raksturīgu īpašu zinātnisku, kultūrvēsturisku vai izglītojošu nozīmi.Likuma pārejas noteikumu 4. un 5.punkts nosaka, ka Pārvalde līdz 2018.gada 31.decembrim izstrādā kritērijus kultūrvēsturisku objektu iekļaušanai valsts aizsargājamo kultūras pieminekļu sarakstā kā reģiona vai vietējās nozīmes kultūras pieminekļus. Pārvalde līdz 2020.gada 31.decembrim pārskata valsts aizsargājamo kultūras pieminekļu sarakstā iekļauto kultūras pieminekļu statusu, izvērtējot šo pieminekļu atbilstību reģiona vai vietējās nozīmes kultūras pieminekļa kritērijiem. Līdz ar to Projekta 3.punkts paredz papildināt MK noteikumu Nr.473 3., 4. un 5.punktu ar regulējumu par reģiona nozīmes kultūras pieminekļu iekļaušanu valsts aizsargājamo kultūras pieminekļu sarakstā.Saskaņā ar Likuma 14.panta septīto daļu vietējās nozīmes kultūras pieminekļu saglabāšanas uzraudzību nodrošina pašvaldība. Likuma 14.panta otrā daļa nosaka, ka priekšlikumu par vietējās nozīmes kultūras pieminekļa statusa noteikšanu objektam un tā iekļaušanu valsts aizsargājamo kultūras pieminekļu sarakstā kultūras ministram iesniedz attiecīgās administratīvās teritorijas pašvaldība, objekta iekļaušanai valsts aizsargājamo kultūras pieminekļu sarakstā nepieciešamo dokumentāciju pašvaldība sagatavo un saskaņo ar Pārvaldi. Priekšlikumu par vietējās nozīmes kultūras pieminekļa statusa noteikšanu objektam un tā iekļaušanu valsts aizsargājamo kultūras pieminekļu sarakstā kultūras ministram ir tiesīga iesniegt arī Pārvalde, rakstveidā informējot par to attiecīgo pašvaldību un šā panta pirmajā daļā noteiktajā kārtībā noskaidrojot objekta īpašnieka (valdītāja) attieksmi. Ja Pārvaldē tiek izvērtēts priekšlikums par vietējās nozīmes kultūras pieminekļa statusa piešķiršanu objektam, ir vēlama un pat nepieciešama attiecīgās teritorijas pašvaldības sadarbība. Šī sadarbība var izpausties kā attiecīgās teritorijas pašvaldības viedokļa par objekta atbilstību vietējās nozīmes kultūras pieminekļa statusam noskaidrošana, pašvaldības pārstāvju pieaicināšana uz objekta apskati dabā, pieaicināšana uz Pārvaldes Kultūras pieminekļu uzskaites komisijas sēdēm saistībā ar priekšlikumu par vietējās nozīmes kultūras pieminekļa statusa piešķiršanu objektam. Ņemot vērā minēto, ar Projekta 4.punktu MK noteikumi Nr.473 ir papildināti ar 3.1punktu, kas paredz, ka priekšlikumā minētā objekta atbilstības vietējās nozīmes kultūras pieminekļa statusam izvērtēšanu Pārvalde veic sadarbībā ar attiecīgās teritorijas pašvaldību.Saskaņā ar Likuma 14.panta pirmo daļu Pārvalde rakstveidā informē objekta īpašnieku (valdītāju) par priekšlikumu noteikt attiecīgajam objektam valsts vai reģiona nozīmes aizsargājamā kultūras pieminekļa statusu. Objekta īpašnieks (valdītājs) 30 dienu laikā pēc paziņojuma saņemšanas rakstveidā informē Pārvaldi par savu attieksmi. Pārvalde, izvērtējusi objekta īpašnieka (valdītāja) attieksmi, iesniedz kultūras ministram priekšlikumu par kultūras pieminekļa statusa noteikšanu objektam un tā iekļaušanu valsts aizsargājamo kultūras pieminekļu sarakstā. Likuma 14.panta otrā daļa nosaka, ka priekšlikumu par vietējās nozīmes kultūras pieminekļa statusa noteikšanu objektam un tā iekļaušanu valsts aizsargājamo kultūras pieminekļu sarakstā kultūras ministram ir tiesīga iesniegt arī Pārvalde, rakstveidā informējot par to attiecīgo pašvaldību un šā panta pirmajā daļā noteiktajā kārtībā noskaidrojot objekta īpašnieka (valdītāja) attieksmi.Tātad, lemjot par valsts aizsargājama kultūras pieminekļa statusa piešķiršanu objektam, ir jānoskaidro un jāizvērtē arī valsts aizsargājamo kultūras pieminekļu sarakstā iekļaujamā objekta īpašnieka vai tiesiskā valdītāja viedoklis, īpaši, ja īpašnieks nepiekrīt priekšlikumam. Tā kā administratīvo aktu izdod jeb grozījumus valsts aizsargājamo kultūras pieminekļu sarakstā izdara kultūras ministrs, valsts aizsargājamo kultūras pieminekļu saraksta grozījumu projektam ir nepieciešams papildus pievienot arī Pārvaldes motivētus apsvērumus par izteiktajiem iebildumiem. Līdz ar to ar Projekta 5.punktu MK noteikumi Nr.473 5.7.apakšpunkts tiek papildināts ar pienākumu valsts aizsargājamo kultūras pieminekļu saraksta grozījumu projektam par objekta iekļaušanu valsts aizsargājamo kultūras pieminekļu sarakstā pievienot arī motivētus apsvērumus par valsts aizsargājamo kultūras pieminekļu sarakstā iekļaujamā objekta īpašnieka vai tiesiskā valdītāja iebildumiem sakarā ar objekta iekļaušanu valsts aizsargājamo kultūras pieminekļu sarakstā.Ar Projekta 6.punktu tiek svītrots MK noteikumu Nr.473 8.punkts, ņemot vērā to, ka Likuma 14.panta pirmā daļa jau nosaka, ka Pārvalde, izvērtējusi objekta īpašnieka (valdītāja) attieksmi, iesniedz kultūras ministram priekšlikumu par kultūras pieminekļa statusa noteikšanu objektam un tā iekļaušanu valsts aizsargājamo kultūras pieminekļu sarakstā.Ar 2018.gada 17.maija grozījumiem Likumā (stājās spēkā 2018.gada 13.jūnijā) Valsts kultūras pieminekļu aizsardzības inspekcijas nosaukums ir mainīts uz nosaukumu ,,Nacionālā kultūras mantojuma pārvalde”. Līdz ar to Projekta 1. un 2.punkts paredz precizēt Likumam atbilstošu atbildīgās iestādes – Pārvaldes nosaukumu visā MK noteikumu Nr.473 tekstā. |
| 3. | Projekta izstrādē iesaistītās institūcijas un publiskas personas kapitālsabiedrības | Kultūras ministrija, Pārvalde. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Tiesiskais regulējums attieksies uz visām institūcijām un personām, kas sadarbojas ar Pārvaldi vai tajā vēršas, lai izteiktu priekšlikumu par objekta iekļaušanu valsts aizsargājamo kultūras pieminekļu sarakstā vai izslēgšanu no tā. |
| 2. | Tiesiskā regulējuma ietekme uz tautsaimniecību un administratīvo slogu | Administratīvās izmaksas netiek palielinātas, administratīvās procedūras tiek nodrošinātas esošā finansējuma ietvaros. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Kultūras ministrija, Pārvalde. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Kultūras ministrs N.Puntulis

Vīza: Valsts sekretāra p.i. B.Zakevica

Dudareva 67229400

Marija.Dudareva@mantojums.lv